Asma Lamrabet

**Asma** **Lamrabet** (Rabat, 1961) Marokoko doktore, idazle eta feminista islamiarra da. 

## Bizitza pertsonala 
Asma Lamrabet 1961ean jaio zen Rabaten, Marokon, eta gaur egun bertan bizi da. Bere hezkuntza mendebaldekoa izan dela uste du. Hala adierazi zuen A. Pradok egindako elkarrizketa batean: "Rabaten jaio nintzen, familia tradizional batean, baina aita sozialista eta laiko batekin. Beti esan zidan: "Zure askatasuna zure diploma da".

## Ibilbidea 
Medikuntza ikasi zuen eta boluntario gisa lan egin zuen Espainian eta Latinoamerikan. Zortzi urtez Txilen eta Mexikon. Han, Askapenaren Teologiarekin harremanetan jarri zen, bere erlijioa aztertzera eraman zuelarik.

2004tik 2007ra, Marokora itzuli zen, eta islama eta kulturen arteko elkarrizketa ikertu eta hausnartzeko interesa zuten emakume musulmanen talde bat antolatu zuen.

2008an, Bartzelonan egoitza duen Emakumeari eta Islamari buruzko Azterlan eta Gogoetarako Nazioarteko Taldearen (GIERFI) lehendakari eta kontseiluko kide izendatu zuten. GIERFIk gutxienez zortzi herrialdetako kide eta adituak ditu, Ingalaterra, Frantzia, Estatu Batuak eta Maroko barne. Bere egitekoa emakume musulmanen kontzientzia berri bat sortzen laguntzea da.

Denboraldi horretan, mediku gisa jarraitu zuen lanean, eta odol-nahasmenduetan espezializatu zen Rabateko Haur Ospitalean.

2011n, "Rabita mohammadia des ulemas" delakoaren Islameko Emakumearen Auziei buruzko Azterlan eta Ikerketa Zentroko zuzendari izendatu zuten, Mohammed VI .a erregearen babespean. Zuzendari gisa, nazioarteko mintegi bat antolatu zuen Abrahamiako hiru erlijio handietako emakumeentzat.

Bost liburu idatzi ditu (frantsesez). *Musulmane tout simplement* ezagunagoa da. Gai polemikoak jorratzen dituzten artikuluak argitaratu zituen ingelesez eta frantsesez, erlijio-arteko ezkontza eta erlijio-erreforma, testuinguru musulmanean.

Hirugarren bideko feminista da, testu islamiar sakratuak berrikusten dituena. Amina Wadud eta Margot Badranekin konparatua izan da, IX. mendeko Lege Islamikoaren azpian dauden interpretazioak patriarkalegiak zirela eta berrinterpretatu egin behar direla uste dutelako. Lamrabetek Gayatri Chakravorty Spivak ere aipatu du mendebaldeko feminismoaren hegemoniari aurre egiteko inspirazio intelektual gisa. 

### Hirugarren bideko feminista 
"Hirugarren bidea" Doris H. Gray-k asmatutako terminoa da, feminismo islamiarraren ikuspegi humanista duena. Bi sekta islamiarrak biltzen saiatzen da, "mugak eta kulturak gainditzen dituen giza balioen oinarrizko multzoa dagoela aurresuposatzen baitute". Gaur egun, Marokoko feministek erabiltzen dute gehienbat. Lamrabetek eta bere kideek testu sakratuak berrinterpretatzen dituzte emakumeak izaki independente gisa erakusteko, eta ez gizonekin erlazionaturiko izaki gisa. Lamrabeten lanak hirugarren bideko feminismoa aplikatzeko moduaren adibide dira, testu sakratuak modu akademikoan aztertzen baititu, idatzi ziren testuinguru kulturala gogoratuz. Lamrabetek, halaber, islamean oinarritzen den sekularismo-mota berezi batean sinesten du, islamaren mendebaldeko ikusmoldeetan baino gehiago. Bere ustez erlijioa ez baida erabili behar onura pertsonal edo politikorako. 

Islamean gizonen eta emakumeen arteko berdintasunari buruz galdetu diotenean hau esaten du: "Emakumea baztertu eta bere eskubideak kendu dizkioten interpretazio misogino eta patriarkalak deseraiki behar dira. Diskurtso ofizialak ez bezala, Koranak emakumearen emantzipazioa eta askapena, parte-hartze soziala eta politikoa, senarra aukeratzeko eskubidea edo dibortzioa bultzatzen ditu. Hori ez dago islamaren diskurtso ofizialean, baina argudio zorrotzak daude. Emakumea senarraren mende jartzea interpretazio patriarkal eta matxista horrek bakarrik sustatu du, baina Koranarentzat, emakume ideala emakume autonomoa eta parte-hartzailea da, eta hori adierazi nahi diegu emakumeei".

### Kritika 
Bere lanak kritikak eragin zituen, eta ikuspegi horrek ez dituela gai garrantzitsuak behar bezala jorratzen argudiatu zuten, hala nola emakumeen aurkako indarkeria eta poligamia. Beste kritika baten arabera, hirugarren bideko feministek ez dute ezagutza teologiko nahikorik testuak behar bezala interpretatzeko: "Pertsonalki kritikatzen naute, baina argudio erlijiosoa dudanez, islamaren testuekin aurre egin diezaieket Ulemei.Beti saiatzen naiz pedagogikoa izaten, barrutik egiten den lana da eta arau batzuk errespetatu behar dira. Beti saiatzen naiz eztabaidari lehentasuna ematen, nahiz eta batzuetan ematen duen ez garela hain diskurtso itxi horretatik aterako ". Bere lana kontzeptualki eta metodikoki ahula bezala deskribatua izan da. Era berean, bere lana "Nadia Yassín Marokoko ekintzaile politiko islamiarrak ezagutzen duen propaganda fundamentalista islamikoaren motakoa" dela esan dute, eta identitatearen inguruan egindako lana "eztabaida soziologiko garrantzitsuetan zaharkitua" dela.

## Sariak 
2013an, Emakume Arabiarren Erakundearen Gizarte Zientzien Saria jaso zuen, *Femmes et hommes dans le Coran: quelle égalité?*

## Liburuak 
Lamrabetek hainbat liburu idatzi ditu: 

* *Musulmane tout simplement*, Reditions Tawhid, 2002
* ''Aïcha, épouse du prophète ou l'Islam au féminin*, Reditions Tawhid, 2004.
* *Le Coran et les femmes : une lecture de libération,* Reditions Tawhid, 2007
* *Femmes. Islam. Occident: chemins vers l'universel,* Séguier, 2011
* *Femmes et hommes dans le Coran: quelle égalité?* Ediciones al-Bouraq, 2012 (2013ko Emakume Arabiarraren saria jaso zuen, gizarte zientzien kategorian)
* *Women in the Qur’an : an emancipatory Reading*, Markfield (UK), Kube Publishing 2016
* *“Les femmes et l’Islam : une vision réformiste” ,* série “Valeurs d’Islam”, Paris, Fondation pour l’innovation politique, 2015
* *Men in Charge?,* Lan kolektiboa, Oneworld, Londres, 2015
* *Femmes et Religions; points de vue de Femmes du Maroc*,  lan kolektiboa ed. Hakima Lebbar, 2014, Editions La Croisée des Chemins.
* *Croyantes et féministes, un autre regard sur les religions,* Editions La croisée des Chemins, Casablanca
* *Islam et femmes : les questions qui fâchent*, reditions En toute lettres, Casablanca (Grand Atlas 2017 saria jaso zuen)
* *L'héritage des femmes: étude multidisciplinaire*, lan kolektiboa, ed. Siham Benchekroun, Empreintes, Casablanca 2017
* *Femmes-Islam-Occident: chemins vers l'universel*, Reditions La croisée des chemins (Casablanca) eta Séguier-Atlantica (Frantzia)

### Gaztelaniazko liburuak 
* *Aisha, esposa del Profeta: el Islam en femenino'' Juan Antonio Mateosen itzulpena. Shahada Bilduma, Junta islamikoaren argitalpenak, 2009.

* Korana eta emakumeak: askapen irakurketa bat, Icaria, 2011.

## Erreferentziak 
## Kanpo loturak 
* Webgune ofiziala
* Asma Lamrabet eta feminismo islamiarrak - Euroarabiar Fundazioa
* Asma Lamrabet Google Akademikoan